**КОМИ РЕСПУБЛИКАСА ВЕСЬКÖДЛАН КОТЫРЛÖН**

ШУÖМ

**«Меставывса тӧдчанлуна ӧтув вӧдитчан тӧвся автомашина туйяс да йи вывті вуджанінъяс оборудуйтӧм да видзӧм вылӧ Коми Республикаса республиканскӧй сьӧмкудйысь субсидияяс сетан правилӧяс вынсьӧдӧм йылысь» Коми Республикаса Веськӧдлан котырлӧн 2011 во ӧшым тӧлысь 29 лунся 633 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Меставывса тӧдчанлуна ӧтув вӧдитчан тӧвся автомашина туйяс да йи вывті вуджанінъяс оборудуйтӧм да видзӧм вылӧ Коми Республикаса республиканскӧй сьӧмкудйысь субсидияяс сетан правилӧяс вынсьӧдӧм йылысь» Коми Республикаса Веськӧдлан котырлӧн 2011 во ӧшым тӧлысь 29 лунся 633 №-а шуӧмӧ татшӧм вежсьӧмъяс:

Меставывса тӧдчанлуна ӧтув вӧдитчан тӧвся автомашина туйяс да йи вывті вуджанінъяс оборудуйтӧм да видзӧм вылӧ Коми Республикаса республиканскӧй сьӧмкудйысь субсидияяс сетан правилӧясын, мый вынсьӧдӧма шуӧмӧн (содтӧд):

1) 1 пункт гижны тадзи:

«1. Меставывса тӧдчанлуна ӧтув вӧдитчан тӧвся автомашина туйяс (водзӧ — тӧвся туйяс) да йи вывті вуджанінъяс оборудуйтӧм да видзӧм вылӧ Коми Республикаса республиканскӧй сьӧмкудйысь субсидияяс сетӧны меставывса сьӧмкудъяслы тӧвся туйяс да йи вывті вуджанінъяс оборудуйтӧм да видзӧм кузя рӧскод кӧсйысьӧмъяс сьӧмӧн могмӧдӧм могысь (водзӧ — субсидияяс, рӧскод кӧсйысьӧмъяс).»;

2) содтыны выль 2-5 пунктъяс:

«2. Муниципальнӧй юкӧнъяслы субсидияяслысь рӧштшӧт вӧчӧ Коми Республикаса туй агентство (водзӧ — Агентство) йи вывті вуджанінъяс оборудуйтӧм да видзӧм вылӧ меставывса сьӧмкудъяслы ӧчереднӧй финансӧвӧй во вылӧ прогнознӧй коланлун вылӧ рӧскод ыджда йылысь юӧръяс подув вылын, кутшӧмъясӧс арталӧма йи вывті вуджанінъяс оборудуйтӧм да видзӧм вылӧ колана уджлӧн сикасъясысь да ыдждаысь, техническӧй характеристикаысь, мый могмӧдӧ нормативнӧй документъяс серти ӧтув вӧдитчана автомашина транспортӧн да автомашина транспортӧн, мый збыльмӧдӧ медпервой колана вузӧс вайӧм, безопаснӧя мунӧм, да сьӧм да материальнӧй ресурсъяслысь сулалан петкӧдласъяс, кутшӧмъясӧс арталӧма ӧчереднӧй финансӧвӧй во вылӧ Коми Республикаса дінму да муниципальнӧйкостса тӧдчанлуна ӧтув вӧдитчана автомашина туйяс видзӧм вылӧ сьӧм видзан нормативъяс дасьтігӧн, кутшӧмъясӧс вынсьӧдӧма Коми Республикаса Веськӧдлан котырлӧн нормативнӧй инӧда актӧн, да тӧвся туйяс оборудуйтӧм да видзӧм вылӧ меставывса сьӧмкудъяслы прогнознӧй коланлун вылӧ рӧскод ыджда йылысь юӧръяс подув вылын, кутшӧмъясӧс арталӧма тӧвся туйяслӧн транспорт да уджӧдан характеристикаясысь, колана удж сикасъясысь да ыдждаысь, медым збыльмӧдны вӧдитчана автомашина транспортӧн да автомашина транспортӧн, мый збыльмӧдӧ медпервой колана вузӧс вайӧм, на вывті мунӧм, да сьӧм да материальнӧй ресурсъяслысь сулалан петкӧдласъяс, кутшӧмъясӧс арталӧма ӧчереднӧй финансӧвӧй во вылӧ Коми Республикаса дінму да муниципальнӧйкостса тӧдчанлуна ӧтув вӧдитчана автомашина туйяс видзӧм вылӧ сьӧм видзан нормативъяс дасьтігӧн, кутшӧмъясӧс вынсьӧдӧма Коми Республикаса Веськӧдлан котырлӧн нормативнӧй инӧда актӧн.

3. Муниципальнӧй юкӧнъяс костын субсидия юклӧмсӧ урчитӧма Коми Республикаса Веськӧдлан котырлӧн нормативнӧй инӧда актӧн.

4. Субсидия сетан ногӧн лоӧ сійӧ, кор эм муниципальнӧй юкӧнъяслӧн сьӧмкудъясын колана рӧскод кӧсйысьӧмъяс збыльмӧдӧм вылӧ бюджетнӧй ассигнованиеяс, кутшӧмлӧн сьӧмӧн могмӧдан подувнас тшӧтш лоӧ субсидия.

5. Рӧскод кӧсйысьӧмъяслӧн софинансируйтан тшупӧдыс, кутшӧмлӧн сьӧмӧн могмӧдан подувнас лоӧ субсидия, урчитсьӧ рӧскод кӧсйысьӧмъяслӧн 95 прӧчент ыдждаысь.»;

3) 2 пункт лыддьыны 6 пунктӧн, кӧні медводдза абзац гижны тадзи:

«6. Агентство сетӧ субсидияяс мында, кутшӧмӧс урчитӧма Коми Республикаса Веськӧдлан котырлӧн субсидияяс юклӧм вынсьӧдӧм йылысь нормативнӧй инӧда актӧн, Коми Республикаса республиканскӧй сьӧмкудлӧн своднӧй бюджетнӧй роспись да кассӧвӧй план серти сьӧмкуд обязательствояс лимит мында урчитӧм серти, Агентство да муниципальнӧй районъясса (кар кытшъясса) меставывса асвеськӧдлан органъяс костын субсидияяс сетӧм йылысь кырымалӧм артмӧдчӧм вылӧ подуласьӧмӧн (водзӧ – Артмӧдчӧм).»;

4) 3 пункт лыддьыны 7 пунктӧн;

5) 4 пункт лыддьыны 8 пунктӧн, кодлысь медводдза абзацсӧ гижны тадзи:

«8. Субсидияяс сетӧ Агентство, кор меставывса асвеськӧдлан органъяс кутчысьӧны субсидия сетан ноглы, кутшӧмӧс урчитӧма тайӧ Правилӧяслӧн 4 пунктӧн.»;

6) 5-11 пунктъяс лыддьыны 9-15 пунктъясӧн.

2. Тайӧ шуӧмыс вынсялӧ сійӧс примитан лунсянь.

Коми Республикаса Юралысь В. Гайзер

Сыктывкар

2012 вося лӧддза-номъя тӧлысь 6 лун

231 №

Н. Воробьева - 3878 пас